En hest, der er nervøs for at blive læsset, og endelig har ladet sig overtale til at gå ind i traileren vil formentlig være stresset over at være derinde. Hvis man så tvinger den til at blive derinde for at "holde pause" så vil den blive mere og mere nervøs, og vil måske kaste sig ud - og vil formentlig næste gang lade være med at gå ind. Hesten frygter jo lige netop at blive fanget i det lille rum, så når den endelig er gået ind, er den bedste belønning at give den lov at gå ud igen - så kan man gå ind igen og efter et par successer blive derinde I KORT TID - men det er på ingen måde en pause for hesten, det er hårdt arbejde. Derfor er det vigtigt, at når hesten har arbejdet godt et stykke tid, så skal den have lov at holde pause (ligesom vi holder pauser i løbet af dagen) - og en pause holder man ikke ved at udholde det, man er ved at lære ikke at være bange for i lang tid - det svarer til at vi andre holder pause ved at løse de sværeste opgaver... En pause er noget, man holder for at blive klar til at koncentrere sig igen, altså uden nogen former for pres - derfor pause UDENFOR traileren.
...går uden problemer i trailer. Utroligt nok, for hans første tur en trailer var bestemt nok til at traumatisere mange heste. Men ikke Milan. Sidst vi skulle læsse ham, var jeg noget nervøs, for gangen forinden var han blevet taget fra mor af, og havde været lidt traumatiseret af det. Så var lidt spændt på om han ville forbinde en trailer, med at blive skilt franoget tæt ved ham. Men ingen problemer. Jeg trak ham ud i stalden. Hen mod traileren. I hånden havde jeg en lille spand med noget foder. Og Milan gik lige op. Jeg tror det tog 4 min. fra jeg trak ham ud af stalden til vi kørte. Og jeg trak ham selv op. Men det skal så også lige siges, at Milan er UFATTELIG madglad. Så det er ikke sikkert at det ville have samme effekt på alle heste 
Du har helt ret i at en hest ikke vil opfatte det som en pause, men en udholdenhedsprøve at skulle blive inde i traileren - hvis den ikke er helt tryg ved at gå ind!! Altså hvid man overtaler (eller tvinger) sin hest ind, skal man altså ikke forvente at den vil opfatte det som en pause derinde. - hvis man nu derimod arbejder med at det hele foregår i hestens tempo, at man i stedet for at overtale/tvinge hesten lader hesten selv finde på at det er en god ide at gå ind (de fleste heste er så nysgerrige at de ikke kan lade være, andre må man foreslå det for dem at de går ind) så vil den mængde stress hesten oplever være meget mindre. - Når jeg så snakker om pauser inde i traileren er det jo positiv forstærkning, men for at positiv forstærkning skal virke, skal hesten være rolig, tænkende og afslappet. (mener jeg!) Man kan ikke tvinge en hest til at tage imod positiv forstærkning - enten det er godbider eller pauser, men man kan tilbyde det!! Og hvis hesten er rolig og afslappet med at stå i traileren, så vil den opfatte det som en pause. Hvis man så arbejder / leger / træner (hvad man nu ellers går og laver) uden for traileren, og lader hesten få sin pause inde i traileren, vil hesten hurtigt opfatte traileren som det gode sted, hvor man får fri, og nogle gange mad. Hvis man derimod altid holder pauserne uden for traileren, og det altid kun er arbejde inde i traileren, i form af: gå op, stå stille, blive kørt med, gå ud (hvor mange punkter der nu er med) så er det altså ikke særlig interessant at gå op i den kasse. Du har fuldstændig ret i at heste lige som mennesker har brug for pauser. Men hvis man hentede børnene hjem fra / ud af skolen hver gang de skal have en pause, og de ikke fik lov til at opleve skolen som et sted, hvor der også er pauser, så ville de garanteret ikke gide være der (jeg ville ikke!) Det samme med heste - hvis de ikke oplever traileren som et godt sted med pauser / skygge / mad (you name it) hvorfor skulle de så have lkyst til at gå op?? Nu mener jeg selvfølgelig ikke man skal presse en skræmt eller nervøs eller utilpas hest ti lat blive og opfatte det som en pause -det tror jeg faktisk ikke man kan. Men jeg mener bestem man kan tilbyde det til hesten. Tager den så ikke imod pausen - jah så er den enten ikke 120% tryg ved traileren, og klar til at holde pauser derinde, eller den opfatter traileren som en kedelig arbejdskasse. I sidste tilfælde ville jeg fodre hesten i traileren for at lade det være et godt sted at være. Jeg ville ikke gøre det i første tilfælde, for min hest skal ikke gå p.g.a. mad, men p.g.a. mig. men mad kan forstærke lysten.